सालबारीनि सायतानगुरीयाव मैया सालबारी जिल्ला बिपिएफनि बानजायनायाव खुंजानाय बिसायख’थि फोसावदिं आफादाव बिपिएफनि दैदेनगिरि ड: अनजालि प्रभा दैमारीआ बुङो दि आसाम सोरखारा बुंनाय बादि बिपिएफ सोरखाराबो आसामनि गोरिब हाबा जानो बैसो जानाय सिख्लाफोरनो थलानै सना होनायनि बाथ्रा बुंदोंमोन। इउ पि पि एल दोलोआ बेखौ गोरोन्थि होननानै बुंदों।जुदि बेयो गोरोन्थिब्ला एबा दायनिगिरि अब्ला इउ पि पि एल दोलोआ बिटिसिनि आइजोफोरनो भट होनायनि थाखाय लुबैनाय दिन्थिनानै 75 रोजायै रां होगोन होननानै बुंनाया गोरोन्थि आरो दाय गोनां। भट बायनाय आरो फाननाय मोननैबो दाय गोनां होननानै ड: अनजालि प्रभा दैमारीआ बुङो। माबा होगोन होननानै बुंनायानो भट बायनाय। बियो बुंबावोदि करापसन बिसोर मोजां मोना। सोरनोबा बिसोर रां होयाब्ला लागोन माबोरै होननानैबो सोंलु दैखाङो। सुबुंफोरा होनायनि थाखायसो करापसन जायो। इउ पि पि एलआ बुंदोंदि बिपिएफआ करापसन खालामदों। जुदि बिपिएफआ करापसन खालामदों अब्ला बिटिसिनि मावख’फोरा दिनैबो मोजाङैनो सोलिगासिनो दं होननानैबो बुंथियो। जुदि करापसन जानायमोनब्ला थारैनो दिनै 17 बोसोराव रायजोफोरा बिनि हेंथायै जांख्रिखांगौमोन।